ועדת הכלכלה, כנסת 25, פרוטוקול מספר 120, 2023-05-21 00:00

דוד ביטן: אני פותח את הישיבה

דוד ביטן:  הנושא: הצעה לדיון מהיר בנושא הבא – "בפעם השנייה תוך שבועיים, הפסקות חשמל נרחבות התרחשו שוב ברחבי הארץ", של חבר הכנסת יונתן מישרקי, חברת הכנסת אורית פרקש הכהן, חברת הכנסת צגה מלקו וחבר הכנסת משה רוט

דוד ביטן:  אורית, את רוצה להציג את זה בשם כולם? טוב

אורית פרקש הכהן: כן

אורית פרקש הכהן:  אז קודם כל, בוקר טוב

אורית פרקש הכהן:  חבר הכנסת מישרקי הוא זה שיזם את הדיון הזה, אני הצטרפתי, והוא מתנצל על האיחור בגלל דברים לא צפויים

אורית פרקש הכהן:  קודם כל, אני רוצה להגיד כמה מילים חיוביות, אדוני היושב ראש

אורית פרקש הכהן:  משק החשמל עבר מהפכה לא פחות ממדהימה, שהלוואי והיינו רואים בשווקים אחרים

אורית פרקש הכהן:  אתה יודע, אני זוכרת, אני הייתי יושבת ראש רשות החשמל

דוד ביטן: את היית חלק מהמהפכה הזאת, לא? אני זוכר את זה

אורית פרקש הכהן: נכון, הייתה לי זכות גדולה

דוד ביטן: הייתי אז יושב ראש הקואליציה

אורית פרקש הכהן: כיף גדול לראות איך הכל הולך בכיוון הזה וכל הדברים הופכים למציאות

אורית פרקש הכהן:  יש ייצור חשמל פרטי איתן, יש מאגרי גז מגוונים, יש פעילות גם בזירה הזו, יש אנרגיה סולרית, אנרגיה נקייה, שהולכת ומתחזקת

אורית פרקש הכהן:  כיף לשמוע את המילה "נגה" ושיש יחידה לניהול המערכת

אורית פרקש הכהן:  אני עוקבת ועוקבת מאוד-מאוד מקרוב אחרי מה שקורה בשוק הזה, שהולך ומשתכלל, ומתחיל ללכת לכיוונים מאוד-מאוד טובים

אורית פרקש הכהן:  כשאני נכנסתי לתפקיד הייתה מצוקת חשמל, היה מחסור בחשמל, למעשה לא היו יצרני חשמל פרטיים, כמובן שלא היו מאגרי גז פרטיים

אורית פרקש הכהן:  החשמל הסולרי היה 700 מעטפות סגורות באגף הרישוי ברשות החשמל, וככה באמת התחלנו

אורית פרקש הכהן:  אז קודם כל, כל הכבוד

אורית פרקש הכהן:      מבחינתי, מטרת הדיון הזה הייתה להבין

אורית פרקש הכהן:  בשבועות האחרונים התרחשו בישראל שתי הפסקות חשמל – גם במהלך אפריל וגם במהלך מאי – כאשר, בשונה מהרגיל, לא בדיוק ברור מה פשר הפסקות החשמל

אורית פרקש הכהן:  יש שאמרו שזה נובע מאיזושהי עקומת לימוד שמתרחשת עכשיו בניהול המערכת ובממשק שבין חברת החשמל, שמנהלת את התשתיות, לבין ניהול המערכת, או ניהול המערכת ביחידות הייצור, מול כמות הולכת וגדלה של אנרגיה סולרית שנכנסת למערכת ומייצרת אתגרים על המערכת

אורית פרקש הכהן:  לגיטימי, אבל נשמח לשמוע, נשמח לדעת

אורית פרקש הכהן:  בעצם, יחידת ניהול המערכת חייבת לנתק מחשמל במקומות שהיא חושבת שאם היא תתן להפרעות התדר או לדברים אחרים להיכנס למערכת יהיו נזקים יותר גדולים

אורית פרקש הכהן:      אדוני היו"ר, בשני המקרים הפסקת החשמל בעצם הייתה יזומה ולא בגלל מחסור בחשמל

אורית פרקש הכהן:  היא בעצם נעשתה משיקולי ניהול המערכת, על ידי יחידת ניהול המערכת

אורית פרקש הכהן:  ברקע הייתה הודעה דיי עוינת של קבוצת האקרים בשם 'אנונימוס סודן', שהפיצה בכל הרשתות – אתה יודע, אויבי ישראל – שהם עומדים מאחורי הפסקת החשמל, שהם ימשיכו לפגוע בתשתיות ובתקשורת במדינה

אורית פרקש הכהן:  ובעצם לא קיבלנו אף תגובה או הודעה או הסבר רשמי

אורית פרקש הכהן:      אני כן צריכה להגיד שמבחינתי, כשחבר הכנסת מישרקי ביקש ממני להצטרף לדיון – באמת רק כדי להבין, אין פה איזו מטרה של לתקוף את גורמי המקצוע או משהו כזה

אורית פרקש הכהן:  משק החשמל עובר שינויים מאוד-מאוד דרמטיים וכולם לומדים – לומדים איך להתנהל בעולמות של חשמל סולרי גדל

אורית פרקש הכהן:  בסוף, צריך להגיד שיחידת ניהול המערכת היא – במונחים היסטוריים – חדשה, מתחזקת ותתחזק

אורית פרקש הכהן:      אני בעצם רוצה להוסיף למכתב את השאלה שלי, שכרוכה בשאלת רזרבת החשמל במשק הכללי לטווח ארוך

אורית פרקש הכהן:  אדוני היושב ראש, אני טיפה מודאגת, יש עיכוב בבניית תחנות קונבנציונליות חדשות, שאני מבינה שנדרשות בשביל להבטיח שלא נגיע לתקופות של מצוקת חשמל

אורית פרקש הכהן:  תראה, קל מאוד לעבור מרזרבה בחשמל למצוקת חשמל, זה פשוט עניין של כמה שנים שלא בונים בהן ולא מתחילים לבנות בהן תחנות כוח

דוד ביטן: בשביל זה רוצים לאגור חשמל, לא? - - -     

אורית פרקש הכהן: כן, אבל אין כרגע מספיק מתקני אגירה

דוד ביטן: לא, אני צוחק

דוד ביטן:  אמרתי לה הערה

אורית פרקש הכהן: כן

אורית פרקש הכהן:  האגירה כרגע היא בעולמות שהיא בעצם תהפוך את החשמל הסולרי לכלכלי, ושזו הבעיה הכי גדולה – שכשאין אור תהיה האגירה, וכבר יש, מכשירים שעובדים, או מתקנים; אבל לא בהיקפים האלה

אורית פרקש הכהן:  ועדיין, ממה שאני יודעת, משק החשמל צריך עוד תחנות כוח קונבנציונליות, והדבר הזה בעצם הולך ומתעכב

אורית פרקש הכהן:  עכשיו, לבנות תחנת כוח זה לא ללחוץ על כפתור, זה עדיין תהליך של שנים ארוכות, ואני הייתי רוצה שגם נחבר את זה לסוגייה של הרזרבה

אורית פרקש הכהן:  זהו

אורית פרקש הכהן:  לצערי הרב, אני אצטרך לצאת ולחזור

דוד ביטן: אין בעיה

דוד ביטן:  אני רק רוצה להגיד לך, שתדעי, שהולכת להיות החלטת ממשלה בעניין של זה שב-2026 לא יהיה מספיק חשמל, ולכן כבר היום צריך לחשוב על משהו, פתרון זמני

דוד ביטן:  וכבר רוצים להשמיש עוד פעם תחנה ברידינג

אורית פרקש הכהן: את הפיקרים ברידינג?     

דוד ביטן: כן

דוד ביטן:  כדי שב-2026 לא יהיו בעיות

דוד ביטן:  אבל זה גם על דעת חברת החשמל, גם על דעת האוצר, ולדעתי גם על רשות החשמל

דוד ביטן:  אבל זה לא נושא הדיון

דוד ביטן:  לגבי הפסקות החשמל – קודם כל, תמיד יש הפסקות חשמל, זה לא דבר חדש

דוד ביטן:  זה דבר ראשון

דוד ביטן:  דבר שני, בכלל הייתה אז שמועה שזה משהו של סייבר, ובסוף אמרו שזאת בעיה של תחנת כוח מסוימת

דוד ביטן:  אז תמיד יש, ויהיו; למרות שבפעם הזאת היו הרבה הפסקות, וארוכות, לא? הבנתי

דוד ביטן:  אז למה הם כתבו הצעה לדיון אם לא היו? מה אתה אומר?     

אורית פרקש הכהן: לא, היו, הוא אומר שהן היו קצרות

דוד ביטן: היו, אבל היו קצרות

דוד ביטן:  בואו נשמע אתכם, ומה הפתרון

דוד ביטן:  יש לכם איזה פתרון לעניין הזה?     

אהרן גולדשטיין: כן

אהרן גולדשטיין:  שלום, כבוד חבר הכנסת, יושב ראש הוועדה, חברת הכנסת אורית, שלום לך

אורית פרקש הכהן: אותו אני מכירה כשרת התיירות לשעבר, הוא היה כל יכול ברט"ג

אורית פרקש הכהן:  נכון? עזר לנו לעשות כניסה חינם לאתרי נופש כדי להחזיק מעל המים את מורי הדרך במדינת ישראל, והוא עשה עבודה טובה

דוד ביטן: נו, אז בשביל מה הזמנת אותו לדיון? היית מצלצלת אליו ושואלת אותו למה היו ההפסקות, היה עונה לך, ובזה נגמר הסיפור (צוחק)

אורית פרקש הכהן: מישרקי יזם את הדיון הזה (צוחקת)

דוד ביטן: אבל את חתמת, לא?     

אורית פרקש הכהן: כן

אורית פרקש הכהן:  ביקש – חתמתי

אהרן גולדשטיין: אז קודם כל, נכון, ותודה רבה

אהרן גולדשטיין:  שאול גולדשטיין, מנכ"ל מנהל המערכת, נגה

אהרן גולדשטיין:  לשאלה האחרונה שלך – אני אתחיל דווקא בזה שאת אכן צודקת, אנחנו צריכים הכרזה כמה שיותר מהירה על תחנות כוח חדשות, וגם לפי יעדי הממשלה לאנרגיה מתחדשת צריך את התחנות האלה

אהרן גולדשטיין:  וכל יום שעובר – לא חוזר, מה שנקרא

אהרן גולדשטיין:  אבל זה לא עיקר הדיון

אהרן גולדשטיין:  הכנו מצגת מהירה כדי קודם כל להסביר

דוד ביטן: עוד פעם, אני לא אוהב מצגות

דוד ביטן:  דבר בעל פה

אהרן גולדשטיין: אני אדבר בעל פה

דוד ביטן: בקושי רואים משהו, נראה לך שרואים משהו?     

אהרן גולדשטיין: אז אני אקריא את זה

דוד ביטן: עזבו מצגות, מה שאפשר להגיד – תגידו

אהרן גולדשטיין: קודם כל, נתחיל בעובדות

אהרן גולדשטיין:  העובדות היו ששתי הפסקות החשמל שהיו נמשכו בין חמש דקות ל-20 דקות

דוד ביטן: אבל איפה הן היו? לא בכל הארץ, נכון?     

אהרן גולדשטיין: לא, לא בכל הארץ

אהרן גולדשטיין:  אני אסביר עכשיו את הסיבה, למה זה קרה

אהרן גולדשטיין:  למעשה, על מנת לאזן בין היצע לביקוש – אם יש חוסר איזון בין היצע לביקוש, מה שמשתנה זה התדר

אהרן גולדשטיין:  התדר בישראל הוא 50 הרץ, אם התדר יעלה או ירד – הוא יכול לדפוק את כל התעשייה ואת כל תחנות הכוח, כי 50 הרץ אומר 3000 סל"ד

אהרן גולדשטיין:  אני במקרה מהנדס מכונות, דרך אגב

אהרן גולדשטיין:  מכונה שנעה ב-3000 סל"ד יכולה לנוע, יכולה לנוע 3300 - היא לא יכולה לנוע 3500 או 4000; אם יאיצו אותה למימדים אחרים ולא נכונים – היא פשוט תישרף

אהרן גולדשטיין:  אם יאטו אותה יותר מדי – יכול להיות מצב שהיא תיעצר, יש לה מנגנונים פנימיים שמגנים עליה והיא תיעצר

אהרן גולדשטיין:      לכן, תחשוב שנייה שכל מפסקי התדר שלנו – שאני תכף אסביר אותם – הם כמו חצי אוטומט אצלך בבית; אם יש לך קצר במכונת הכביסה, אתה לא רוצה שכל הבית ייפול, אתה רוצה שרק מכונת הכביסה, שהמעגל שלה, ייפול

אהרן גולדשטיין:  וזה מה שהמפסקים האלה עושים

אהרן גולדשטיין:  דרך אגב, הם קיימים עשרות שנים, הם לא חדשים

אהרן גולדשטיין:  המפסקים האלה קיימים על כל הרשת, בניהול של חברת החשמל, אבל בתיאום מלא עם נגה

אהרן גולדשטיין:  והמפסקים האלה מכוילים אוטומטית – אין לנו שליטה עליהם

אהרן גולדשטיין:  ברגע שהתדר יורד מתחת לערך מסוים, הם מפסיקים את המעגל שלהם

דוד ביטן: אז למה הוא ירד? אתה חושב שאנחנו מומחים לחשמל? למה הוא ירד?     

אהרן גולדשטיין: אני תכף אסביר את זה, רק עוד מילה אחת

אהרן גולדשטיין:  המפסקים האלה מכוילים בשלושה תדרים; ככל שאתה יורד בתדר – יותר ויותר מפסקים נכנסים לפעולה

אהרן גולדשטיין:  אני אגיד עוד מילה אחת, שמפעלים חיוניים לא יושבים על המערכת הזאת; כלומר, אנחנו צריכים לספק חשמל למפעלים חיוניים באופן קבוע, גם אם מורידים לאחרים

אהרן גולדשטיין:  אז זה דבר אחד

אהרן גולדשטיין:      למה התדר ירד? התדר ירד בשתי הפסקות החשמל האחרונות משתי סיבות דומות, ובהפסקה השלישית – שלא ביקשתם שנסביר עליה, וגם אותה אנחנו יכולים להסביר, במרץ – מסיבות אחרות

אהרן גולדשטיין:  שתי הסיבות האחרונות זה כשל בתחנות

אהרן גולדשטיין:  בהפסקת החשמל האחרונה היה כשל

דוד ביטן: השארתם אותי לבד פה? לא הבנתי

דוד ביטן:  אף אחד לא יהיה

אורית פרקש הכהן: אני הודעתי מראש

אורית פרקש הכהן:  לא, מישרקי בדרך

דוד ביטן: אה, בסדר

אורית פרקש הכהן: אני מצטערת, אתה יודע מה יש לי

דוד ביטן: אני צוחק

אורית פרקש הכהן: אני הולכת ומקווה שאחזור

דוד ביטן: לכי, לכי

דוד ביטן:  אם כבר את שם, תגידי להם שיעשו אפליקציה, שלא יהיו בעיות בתדר

אורית פרקש הכהן: מה להגיד להם?     

דוד ביטן: שיעשו אפליקציה מיוחדת, בהייטק, שהתדר לא ירד

אורית פרקש הכהן: יחידת ניהול המערכת היא יחידה מאוד-מאוד טכנולוגית, לדעתי

אורית פרקש הכהן:  אני פשוט הולכת לאירוע של ההייטק שאני ארגנתי, ולא ידעתי שהדיון הזה יהיה עכשיו

אורית פרקש הכהן:  מישרקי מגיע, סליחה

דוד ביטן: למה באמת התדר ירד?     

אהרן גולדשטיין: בוא נחלק את זה לשלושה חלקים

דוד ביטן: תעשה את זה קצר

אהרן גולדשטיין: קצר

אהרן גולדשטיין:  מאי, אפריל, יולי, מרץ

אהרן גולדשטיין:  במאי, התדר נפל כי שתי תחנות כוח נפלו בגלל בעיות טכניות של התחנות: אחת – חיפה, של חח"י, ואחת – חגית, לא של חח"י

אהרן גולדשטיין:  באפריל נפלו שתי תחנות: מנגנון מסוים באותה תחנה בחיפה לא הצליח לעבוד, והמנגנון השני – בתחנת גז; מי שאחראי על אספקת הגז לאותה תחנה נפל, בגבריאל, ונפל שם החשמל

דוד ביטן: אז איך הצלחתם לתקן את זה צ'יק צ'ק?     

אהרן גולדשטיין: אז זהו, זה 600 מגה-וואט

אהרן גולדשטיין:  עכשיו, הרזרבה שלנו היא 1100; אז תאורטית, אתה יכול להגיד לי "יש לך רזרבה של 1100, מה הבעיה אם ייפול 600?" – הבעיה היא שכשתחנות נופלות הן נופלות בשיפוע מסוים; כדי להרים חזרה אתה צריך שיפוע מקביל

דוד ביטן: הבנתי

דוד ביטן:  אז זה משהו של תקלה טכנית

אהרן גולדשטיין: זה טכני לגמרי

דוד ביטן: ומה הסיכוי שזה יחזור?     

אהרן גולדשטיין: זה סיכוי לא קטן בכלל, לצערי

אהרן גולדשטיין:  אני אסביר למה

אהרן גולדשטיין:  כי האנרגיות הירוקות – ה-PV, החשמל שבא מהשמש – עובד במדרגות; כן-לא, כן-לא, הוא לא יודע לעשות שיפועים

דוד ביטן: זאת אומרת, זה יכול לחזור

אהרן גולדשטיין: זה יכול לחזור

דוד ביטן: ומה התנאים שזה לא יקרה?     

אהרן גולדשטיין: עכשיו, אנחנו עושים פתרונות יחד עם רשות החשמל, שני פתרונות משמעותיים: אחד – התחילה עכשיו להיכנס חזרה אנרגיה שאובה, במעלה גלבוע, ובדרך, כוכב הירדן; ברגע שהאנרגיה השאובה תחזור – התקלות כמעט לא תהיינה

אהרן גולדשטיין:  ראינו את זה מניסיון, היא גם הייתה בתקלה – כשהיא עבדה, התקלות היו מאוד-מאוד מינוריות

אהרן גולדשטיין:      דבר שני, יחד עם רשות החשמל, אנחנו יוצאים למכרז – מה שאתה הסברת קודם – של 800 מגה-וואט אגירה; האגירה הזאת היא בשליטת מנהל המערכת, והיא תתן פתרון כמעט מוחלט לבעיה הזאת

דוד ביטן: זאת אומרת, האגירה זה לא רק לחרדים, צריך את זה מבחינת חברת החשמל

אהרן גולדשטיין: לגמרי, כל זמן שהיא קשורה למנהל המערכת

דוד ביטן: אז תגיד את זה לאלה שעושים רעש

דוד ביטן:  יש דברים שטובים גם לחרדים, אבל טובים גם לאחרים

אהרן גולדשטיין: אז זהו, אז מה שאני מסכם: מפסק התדר שנפל זה אוטומטי לגמרי, זה שומר על המערכת, הוא חזר מהר מאוד

דוד ביטן: אז בוא נסכם את העניין: הסיבות הן טכניות, הסיבות הטכניות האלה יכולות לחזור, ואתם מטפלים בזה כדי שיהיה פתרון כולל

אהרן גולדשטיין: לגמרי

דוד ביטן: אוקיי, אז סיימנו את הישיבה

דוד ביטן:  תודה רבה